Éwadéné suksès kaliyan Brest, ananging Riéry kepingin main wonten ing Ligue 1, Divisi Utama Liga Perancis. Pangimpènipun saged kasil nalika manajer tim FC Metz, Jean Fernandez, kasengsem kaliyan penampilan Ribéry, ingkang lajeng ngrékrut piyambakipun kanthi transfer.[32] Ribéry namung nelasaken sepalih musim wonten ing Mezt, ananging sampun produktif, lan dados Pemain Wulan Punika (UNFP) nalika wulan Agustus 2004. Piyambakipun damel satunggal-satunggaliipun gol liga kanggé Metz nalika tanggal 6 November, nalika Metz imbang 1-1 kaliyan tim Toulouse.[40] Main wonten ing posisinipun, lini tengah sisih tengen, nyebabaken pendhukung Metz mbandhingaken piyambakipun kaliyan Robert Pirès, satunggaling legénda saking Metz.[33] Sasampuning pirembagan bab perpanjangan kontrak boten tinemu ing pasarujukan, Januari 2005, Ribéry pindhah dhateng Turki. Wonten ing mrika, piyambakipun kagabung kaliyan Galatasaray kanthi pasarujukan silihan ing wiwitan;Galatasaray kagungan hak mbayar Metz € 2 yuta saperlu numbas Ribéry kanthi permanèn.